CELEX: 32016D2062
Language: bg
Date: 2016-11-23 00:00:00
Title: Решение за изпълнение (ЕС, Евратом) 2016/2062 на Комисията от 23 ноември 2016 година за изменение на Решение за изпълнение 2012/818/ЕС, Евратом за разрешаване на Дания да използва някои приблизителни разчети при изчисляването на базата за собствените ресурси от ДДС (нотифицирано под номер С(2016) 7442)

25.11.2016   
            
            
               BG
            
            
               Официален вестник на Европейския съюз
            
            
               L 319/44
            
         РЕШЕНИЕ ЗА ИЗПЪЛНЕНИЕ (ЕС, Евратом) 2016/2062 НА КОМИСИЯТА
   от 23 ноември 2016 година
   за изменение на Решение за изпълнение 2012/818/ЕС, Евратом за разрешаване на Дания да използва някои приблизителни разчети при изчисляването на базата за собствените ресурси от ДДС
   
      
         (нотифицирано под номер С(2016) 7442)
      
   
   (само текстът на датски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
   след консултации с Консултативния комитет по собствените ресурси,
   като има предвид, че:
   
               (1)
            
            
               Съгласно член 370 от Директива 2006/112/ЕО на Съвета (2) Дания може, в съответствие с условията, прилагани в тази държава членка на 1 януари 1978 г., да продължи да облага с данък сделките, изброени в приложение Х, част А. По силата на член 371 от същата директива Дания може, в съответствие с условията, прилагани в тази държава членка на 1 януари 1978 г., да продължи да освобождава от данък сделките, изброени в приложение Х, част Б. Тези сделки трябва да бъдат взети предвид при определянето на базата за собствените ресурси от ДДС.
            
         
               (2)
            
            
               С Решение за изпълнение 2012/818/ЕС, Евратом на Комисията (3) се разрешава на Дания да използва приблизителни разчети за сделките, посочени в точка 2 от приложение Х, част А, и за сделките, посочени в точка 10 от приложение Х, част Б към Директива 2006/112/ЕО.
            
         
               (3)
            
            
               В писмото си от 29 април 2016 г. (4) Дания поиска удължаване на нейните разрешения за изчисляването на нейната база за собствените ресурси от ДДС за сделките, посочени в точка 2 от приложение X, част А и точка 10 от приложение Х, част Б към Директива 2006/112/ЕО. Разрешенията следва да бъдат удължени, съгласно искането на Дания, тъй като дерогациите в националното законодателство остават.
            
         
               (4)
            
            
               От съображения за прозрачност и правна сигурност е целесъобразно прилагането на разрешенията да бъде ограничено във времето.
            
         
               (5)
            
            
               Поради това е целесъобразно Решение за изпълнение 2012/818/ЕС, Евратом да бъде изменено по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   В Решение за изпълнение 2012/818/ЕС, Евратом член 2 се заменя със следното:
   
      „Член 2
      Настоящото решение се прилага от 1 януари 2012 г. до 31 декември 2021 г.“
   
   Член 2
   Адресат на настоящото решение е Кралство Дания.
   
      Съставено в Брюксел на 23 ноември 2016 година.
      
         
            За Комисията
         
         Кристалина ГЕОРГИЕВА
         
            Заместник-председател
         
      
   
   
      (1)  ОВ L 155, 7.6.1989 г., стр. 9.
   
      (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
   
      (3)  Решение за изпълнение 2012/818/ЕС, Евратом на Комисията от 19 декември 2012 г. за разрешаване на Дания да използва някои приблизителни разчети при изчисляването на базата за собствените ресурси от ДДС (ОВ L 352, 21.12.2012 г., стр. 61).
   
      (4)  Ares(2016)2052880.